**AIŠKINAMASIS RAŠTAS**

Dėl priėmimo laiko į bendrojo ugdymo mokyklas, klasių skaičiaus ir mokinių skaičiaus vidurkio klasėse pagal vykdomas bendrojo ugdymo programas, priešmokyklinio ugdymo grupių ir vaikų skaičiaus vidurkio grupėse 2017-2018 mokslo metams nustatymo

 **1. Parengto tarybos sprendimo projekto tikslai ir uždaviniai**

 Vadovaudamasi Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, nuostatomis ir Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo, patvirtinto Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019 „Dėl priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“, 3 punktu, savivaldybės taryba iki kovo 31 d. turi nustatyti 2017-2018 m. m. bendrojo lavinimo ir ikimokyklinio ugdymo mokyklų klasių skaičių ir mokinių skaičiaus klasėse vidurkį, priešmokyklinių ugdymo grupių ir vaikų skaičiaus vidurkį grupėse.

 **2. Šiuo metu esantis teisinis reglamentavimas**

Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašas, patvirtintas Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019 „Dėl priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“;

 Mokyklų, vykdančių formaliojo švietimo programas, tinklo kūrimo taisyklės, patvirtintos Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ ;

 Molėtų rajono savivaldybės mokinių priėmimo į bendrojo ugdymo mokyklas ir Kijėlių specialųjį ugdymo centrą tvarkos aprašas, patvirtintas Molėtų rajono savivaldybės tarybos 2012 m. lapkričio 8 d. sprendimu Nr. B1-176 „Dėl Molėtų rajono savivaldybės mokinių priėmimo į bendrojo ugdymo mokyklas ir Kijėlių specialųjį ugdymo centrą tvarkos aprašo patvirtinimo“.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Mokyklos galės tinkamai parengti 2017-2018 mokslo metų ugdymo planus, paskirstyti krūvius mokytojams, planuoti lėšas.

Neigiamų pasekmių nenumatoma.

 **4. Priemonės sprendimui įgyvendinti**

 Nėra

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

 Nėra

 **6.Vykdytojai, įvykdymo terminai**

 Bendrojo ugdymo mokyklos ir ikimokyklinio ugdymo įstaigos.